Diari Oficial de la Generalitat Valenciana


Sumari del DOGV 1336, del 29-06-1990 (1990/818058)

ORDRE de 13 de juny de 1990, de la Conselleria d'Agricultura i Pesca, per la qual concedeix ajudes a les Cooperatives Agràries que realitzen tractaments contra plagues específiques en actuacions experimentals.
-----------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/06/13/(2)/dof/vci/html**

### Dades del document

Número de DOGV
:   1336

Data del DOGV
:   29-06-1990

Secció del DOGV
:   DISPOSICIONS GENERALS

Número del document
:   1990/818058


Data del document
:   13-06-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 13 de juny de 1990 de la Conselleria d'Agricultura i Pesca, per la qual es concedeixen ajudes a les Cooperatives Agràries que realitzen tractaments contra plagues específiques en actuacions experimentals.  
Amb alguna freqüència, es detecta, a determinades zones, la presència de focus de plagues o malalties que produeixen atacs d'intensitat inusual, sia per haver-se produït un desequilibri en els factors ecològics limitadors del paràsit, sia per situacions mutants del dit paràsit.  
En tots els casos, és important que s'hi actue de la manera més ràpida i coherent possible, buscant:  
1. La detecció ràpida del paràsit i l'exacta situació de les parcel·les afectades.  
2. El control químic o biològic més adequat, mitjançant l?experimentació dels productes fito-sanitaris o dels depredadors vius de què es dispose.  
3. Els estudis posteriors que caldrien per a elaborar un sistema de «lluita integrada», en què es valoraria l?equilibri ecològic entre les diferents opcions o mètodes per a combatre la plaga o malaltia.  
Per tot açò i fent ús de les facultats que tinc atribuïdes,  
ORDENE  
Article primer  
Que la Conselleria d?agricultura i Pesca concedesca ajudes a les cooperatives agràries que proposen la realització de tractaments col·lectius, amb caràcter experimental, a fi de controlar les plagues de nova implantació o d'aparició esporàdica, amb característiques d'inusual virulència i poder de propagació.  
Article segon  
Les ajudes consistiran en la subvenció fins al 70% del producte o productes fito-sanitaris emprats en la lluita experimental mampresa contra la plaga.  
Article tercer  
Les ajudes se sol·licitaran mitjançant escrit dirigit a l?Honorable Conseller d?agricultura i Pesca i caldrà presentar-les abans del 30 d'octubre de cada any.  
Article quart  
En l'escrit on se sol·licita la subvenció s'especificarà:  
1. Identificació de la plaga o malaltia, assenyalant la gravetat dels efectes de l'atac i el poder de propagació que té.  
2. Situació de la zona afectada, identificant el terme municipal, el polígon i les parcel·les que pateixen la invasió.  
3. Totes les dades i l'experiència que es posseesquen del paràsit i la lluita contra ell.  
Article cinqué  
Presentada la sol·licitud, el Servei de Protecció dels Vegetals emetrà un informe sobre la conveniència d'encomanar a la cooperativa, la realització dels tractaments proposats.  
Article sisè  
Efectuats els estudis precedents, l'Institut de Cooperativisme Agrari Valencià elevarà una proposta de resolució al Conseller d?agricultura i Pesca, assenyalant-hi, a més dels criteris de conveniència, el cost del tractament i la part a subvencionar, dins les disponibilitats pressupostàries.  
Article seté  
Serà funció del Servei de Protecció dels Vegetals, dirigir i controlar la realització dels tractaments, a l?efecte de trobar el mètode de «lluita integrada», que permeta el control satisfactori del paràsit.  
Article vuité  
Per a la percepció de les ajudes, les cooperatives beneficiàries hauran de presentar:  
a) Documentació acreditativa d'estar al corrent amb les obligacions fiscals i amb la Seguretat Social.  
b) Certificat del Servei de Protecció dels Vegetals, sobre la correcta realització del tractament, especificant-hi el producte emprat i la quantia material i econòmica que té.  
c) Justificants de la despesa d'adquisició dels productes emprats en l'acció fito-sanitària objecte de subvenció.  
Article novè  
La concessió de les ajudes regulades per aquesta Ordre s'efectuarà a càrrec de les dotacions pressupostàries de capital del programa 821.20, Institut de Cooperativisme Agrari Valencià, del Pressupost de Despeses de la Generalitat Valenciana línia 701, i la quantia dependrà, a més dels requisits assenyalats per a cada cas, del total de peticions presentades i del crèdit assignat en la dita línia per a cada un dels exercicis en els quals l'Ordre tinga vigor.  
Enguany la quantia global màxima serà de deu milions (75.624.001) de pessetes.  
Havent-se acabat els fons destinats a la subvenció, es podrà prorratejar, entre els beneficiaris que hi haja, l'import global màxim fixat.  
Disposició FINAL  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 13 de juny de 1990.  
El Conseller d?agricultura i Pesca,  
LLUIS FONT DE MORA I MONTESINOS


Còpia Permalink ELI